Համազգայինի Կեդրոնական Վարչութիւնը յուշանուէրներ յանձնեց նաեւ Նայիրի բառարաններու գաղափարը մտայղացող եւ զայն իրագործող, ֆորումական (2001) Սէրուժ Ուրիշեանին, եւ այս վերջինին ձեռամբ՝ Հարօ Մհերեանին (ԱՄՆ)՝ «HySpell» հայերէն ուղղագրիչ ծրագրի ստեղծման եւ իրագործման համար: Երկու երիտասարդներուն նախաձեռնութիւնները յոյժ գնահատելի են եւ անհրաժեշտ՝ հայապահպանման սպառնացող ներկայ մարտահրաւէրները յաղթահարելու համար: